Verwyder alle rakke. Spuit die oond en deur goed nat met spuitbottel met water. Stooi koeksoda ooral oor die oond en deur. Laat staan vir ‘n rukkie. Hou aan om elke nou en dan met die spuitbottel bietjie water oor te spuit. Jy sal later sien die koeksoda begin bruin raak soos wat dit die vuilgoed afvreet.
Bo kan jy duidelik sien die stort kraan voordat dit skoongemaak is. Harde water vlekke veral waar daar baie kalk in die water is kan moeilik wees om te verwyder met die alledaagse skoonmaak produkte. Vir water vlekke in badkamers en kombuise, al wat jy nodig het is ‘n paar vars suurlemoene. Sny die suurlemoen in die helfte en vryf die suurlemoensap oor die krane, los vir paar minute en spoel. Die kolle sal mettertyd verdwyn voor jou oë. Vir harde water vlekke wat daar is vir jare en jare, kan jy dit meer as een keer doen. Vryf krane blink met ‘n lappie.
Indien daar harde aanpaksels (gevorm deur jare se kalk en vuilheid) veral by ou huise is of by huurhuise, by jou naaste kettingwinkel is daar ‘n porduk Calsy clean (ek is nie seker oor die spelling nie) Dit is ‘n deurskynende vloeibare stof. (kyk by die skoonmaak afdelings) Gooi om die kraan waar die aanpaksel sit, los vir ‘n rukkie en skuur af met ‘n sponsie. (My man se raad vir julle – hy is ‘n bouer en ons sukkel baie met dit by die ou huise wat hy restoreer)
In ‘n gehuurde huis, of waar die toilet lank staan ​​ongebruik vir ‘n rukkie, kan jybruin vlekke vind rondom die bak en aan die onderkant. Hierdie water vlekke kan maklik verwyder word deur die toilet met koeksoda te sprinkel, laat staan vir ‘n ruk, gooi wit asyn in, laat staan vir nog ‘n ruk en skrop.